คลัง กรุงไทย ลุยช่วยเหลือผู้ประสบภัยน้ำท่วมอยุธยา
รมว.คลังนำทีมกรุงไทยลงพื้นที่ช่วยเหลือผู้ประสบภัยน้ำท่วมอยุธยา
8 ต.ค. 2564

?นายอาคม เติมพิทยาไพสิฐ รมว.คลัง นายกฤษฎา จีนะวิจารณะ ปลัดกระทรวงการคลัง และประธานกรรมการธนาคารกรุงไทย พร้อมด้วย นายเฉลิม ประดิษฐอาชีพ ผู้ช่วยกรรมการผู้จัดการใหญ่อาวุโส ธนาคารกรุงไทย ลงพื้นที่ให้กำลังใจพร้อมมอบถุงยังชีพ เพื่อบรรเทาความเดือดร้อนแก่ผู้ประสบอุทกภัยในอำเภอเสนา จังหวัดพระนครศรีอยุธยา ณ วัดยวด ตำบลบ้านแพน และ อบต.รางจรเข้ ตำบลรางจรเข้ เมื่อวันที่ 6 ตุลาคม 2564


โดยหลังจากลงพื้นที่มอบของให้ผู้ประสบภัยแล้ว รัฐมนตรีว่าการกระทรวงการคลัง พร้อมคณะ ได้ลงพื้นที่ตลาดเสนา เพื่อติดตามและสอบถามถึงการตอบรับการใช้มาตรการคนละครึ่ง หลังจากที่ผู้ใช้ได้รับสิทธิรับเงินรอบ 2 ไปเมื่อวันที่ 1 ตุลาคม ที่ผ่านมา ซึ่งได้รับการต้อนรับจากประชาชนและพ่อค้า แม่ค้าในพื้นที่เป็นอย่างดี


ในวันเดียวกัน นายสันติ พร้อมพัฒน์ รัฐมนตรีช่วยว่าการกระทรวงการคลังได้นำคณะผู้บริหารและพนักงานธนาคารกรุงไทย ร่วมมอบถุงยังชีพให้แก่ผู้ประสบอุทกภัย ณ อบต.ลาดงา ตำบลลาดงา อำเภอเสนา จังหวัดพระนครศรีอยุธยา